高淳

高淳區是南京市下轄个市轄區，勒拉南京市南部，是著名个江南魚米之鄉。總面積802平方公里，總人口43萬。2013年，高淳縣設區。

地理
高淳勒拉江蘇西南端，北鄰溧水，東鄰溧陽，西南與安徽郎溪、宣州、當塗毗鄰。由固城湖、石臼湖搭長江支流水陽江所環抱，東部爲丘陵地區，西部爲平原圩區總面積802平方公里，其中陸地面積約占70%，水域面積約占30%。

歷史沿革
春秋時期，周景王四年（西元前541年），吳王餘祭在離今高淳區城東面十五公里个地方築“子羅城”。因城高堅固取名“固城” ，即今固城鎮 。並以此爲基礎設立“瀨渚邑”。因爲古中江又名“瀨水”，固城就建在中江北岸个沙灘浪向，告咾取名“瀨渚”。三年後楚靈王下固城。楚平王爲太子時據守固城，後人又擔固城叫成功“楚王城”。

周景王五年（西元前540年），吳遷其邑於陵平山下，名陵平。十六年（西元前529年），楚國又攻打吳國，並奪取、佔領陵平，更名平陵。 

周敬王十四年（西元前506年），吳國攻下固城。進城後，伍子胥下令燒毀脫城裏向所有殿宇樓閣。史書記載：“吳伐楚燒固城，大火逾月未熄。”固城成了一片焦土。 

周元王三年（西元前473年），越王勾踐打敗吳國，固城畀越軍佔領，劃到了越國个會稽郡。

周顯王三十五年（西元前334年），楚國打敗越國，固城再屬於楚國。 

秦始皇統一中國後，實行郡縣制，改瀨渚邑爲溧陽縣，因地處瀨水个北岸，“瀨”與“溧”古音相通，古人又習慣以水之北爲“陽”，箇是高淳置縣開始。縣境範圍含今高淳縣、溧陽市全境及溧水縣南境，縣治今在固城鎮。秦初到東漢四百多年間，固城是今高淳縣、溧陽市、溧水縣南境所在地區个政治、經濟、文化中心。

三國吳時，廢溧陽縣建制，作爲屯田之用，在原縣境東部置永平縣（今溧陽市境內），治今溧陽市城南古縣村附近，是今溧陽市內設縣之始。

西晉太康元年（280年），除永世縣地外，又恢復設立溧陽縣，屬丹陽郡。

隋時，廢永世縣併入溧陽縣；弗久溧陽縣並（古）丹陽縣（縣治在今江寧小丹陽鎮）東部區域，改稱溧水縣，最初縣治改在今高淳開化，後遷至今溧水縣永陽；迭歇个溧水縣轄區除脫包括秦置溧陽縣整個區域外，還包括(古)丹陽縣東部地區。至此高淳使用長達810年个溧陽縣之名終結。

唐朝（620年）分溧水縣東部地區異地置溧陽縣，即今溧陽市个前身，縣治初在今溧陽市舊縣村。

明朝弘治年間從溧水縣分出置高淳縣至今，縣治爲淳溪鎮，屬應天府。縣因高淳古鎮而得名。高淳鎮即今淳溪鎮。

清，改明應天府爲江甯府，高淳屬之。

太平天國定都天京期間，高淳縣屬天京省江寧郡。

清同治三年(1864)，陷天京，高淳複屬江寧府。

民國元年(1912)，廢府，高淳縣隸江蘇省。

1914年，於省、縣兩級間設道，高淳屬江蘇省金陵道。

1927年，廢道，縣隸於江蘇省。

1934年，江蘇省實行行政區督察制，高淳縣屬溧陽行政督察區。

1935年9月，改屬第十行政督察區(駐江寧)。

1937年12月7日，日軍陷高淳縣城；民國高淳縣政府撤至第五區青桂塘，受江南行署第一區行政督察專員公署管轄。

1949年5月2日，屬於蘇南行署區鎮江地區專員公署領導。

1953年1月，撤銷蘇南行政區，成立江蘇省，高淳縣屬江蘇省鎮江專區；1958年改爲常州專區，高淳屬之。

1959年，又改爲鎮江專區，高淳縣屬鎮江專區。

1983年3月1日，實行市管縣體制，高淳縣由鎮江專區劃歸南京市管轄。

2013年，高淳撤縣設區。

文化風俗
跳五猖
花台會
大馬燈
打水滸
高淳畀命名爲“全國武術之鄉”。

轄區
截至2015年8月，高淳區下轄2個街道、6個鎮：
淳溪街道
漆橋鎮
椏溪鎮
陽江鎮
固城鎮
東壩鎮
古柏街道
磚牆鎮

榮譽稱號
勒拉高淳區椏溪鎮西北部个丘陵地區一片49平方公里个“生態之旅”，2010年7月被國際慢城組織評選爲國內第一個國際慢城。

特色
固城湖螃蟹
高淳豆腐干
淳溪老街
遊子山
高淳陶瓷

外部連結
高淳區政府

Category:南京个区
Category:高淳区